கேள்வி: தொன் போஸ்கோ மேல்நிலைப் பள்ளி, தஞ்சாவூர் - வரலாறு குறித்து விரிவாக சொல்லுங்கள்.
பதில்: அருட்தந்தை ஜார்ஜ் தொமாடிசின் தலைமையிலான தொன் போஸ்கோவின் சலேசியர்கள் 1906ஆம் ஆண்டு தஞ்சை வந்து சேர்ந்தனர். அவர்கள் ஒரு அனாதை இல்லத்திற்குப் பொறுப்பேற்றனர். பிறகு இளைஞர்களுக்காக ஒரு தொழிற்பயிற்சி மையத்தைத் தொடங்கினர். எனினும் 1928-ஆம் ஆண்டிற்குப் பிறகு தஞ்சையில் அவர்களால் தங்கள் பணியைத் தொடர முடியவில்லை. பிறகு, தங்கள் பணியைத் தொடர 1983-ஆம் ஆண்டு தஞ்சை திரும்பினர். 1983-84ஆம் ஆண்டில் இளைஞர்களுக்காக ஒரு பாடசாலையையும் 6 முதல் 10 நிலைகளைக் கொண்ட ஒரு உயர்நிலைப்பள்ளியையும் நிறுவினர். உயர்நிலைப்பள்ளி தமிழ்நாடு பதின்மப் பள்ளிகள் இயக்ககம் அமைப்பைச் சார்ந்ததாகும். பின்னர் அவர்கள் 1985-86ஆம் ஆண்டில் தோமினிக் சாவியோ பெயரால் ஒரு ஆரம்பப் பள்ளி நிறுவப்பட்டது. ஆரம்பப் பள்ளியில் 1வது மற்றும் 2வது நிலைகளுக்கு வகுப்புகள் நடைபெற்றன. 1987-ல் ஒரு புதிய கட்டிடத்தை அமைத்ததன் வழியாக இப்பள்ளி அதன் வளர்ச்சியைத் தொடர்ந்தது. 1994-95-ஆம் ஆண்டில் மேல்நிலைப்படிப்பு அறிமுகப்படுத்தப்பட்டது. ஜனவரி 24, 2008 அன்று இப்பள்ளி அதன் வெள்ளி விழாவை ஒரு மாபெரும் விழாவாகக் கொண்டாடியது.